ועדת הכלכלה, כנסת 20, פרוטוקול מספר 308, 2016-07-28 13:35

איתן כבל: שלום לכולם.

איתן כבל: אנחנו מחדשים את הישיבה.

<דנה נויפלד: אתה רוצה להצביע על סעיף 6ה1?

איתן כבל: לא.

איתן כבל: אני רוצה להזכיר שבסוף דבריי אמרתי שאפרופו המסמך שיוכן על ידי שתי הרשויות, אז או נפתח או נאשר את זה כמו שזה.

<דנה נויפלד: אנחנו בסעיף 10.

<דנה נויפלד: 10.

<דנה נויפלד: ביטול סעיפים 6ו ו-6ו1 סעיפים 6ו ו-6ו1 לחוק העיקרי – בטלים.

<דנה נויפלד: אני אסביר מה הסעיפים האלה.

<דנה נויפלד: סעיף 6ו כיום עוסק בפיזור המועצה.

<דנה נויפלד: אם אתם רוצים, אני יכולה גם להקריא אותו.

<דנה נויפלד: זה לא רלוונטי יותר כי יש סעיף חדש שכבר דובר בו, בגלל הפרק החדש שעוסק במועצה.

<דנה נויפלד: זאת שארית שצריך למחוק אותה.

עיסאווי פריג': הוא עוסק במועצה?

<דנה נויפלד: הוא עוסק במועצה, אבל יש לנו סעיף חדש ולכן לא צריך את הישן.

<דנה נויפלד: אני אקריא את הישן שהולך להתבטל.

<דנה נויפלד: בסעיף החדש כבר דנתם לפני חודשיים.

<אתי בנדלר: על פיזור המועצה.

<דנה נויפלד: על פיזור המועצה.

<דנה נויפלד: אני אקריא את סעיף 6ו.

<דנה נויפלד: ראה השר כי המועצה אינה ממלאת כראוי את תפקידיה על פי פרק זה, יתרה במועצה בהודעה מנומקת בכתב שישלח ליושב ראש המועצה אם תוך זמן שיקבע לא תתקן המועצה.

<דנה נויפלד: לא תוקן המעוות תוך המועד שקבע השר בהודעתו, רשאי השר, באישור הממשלה, להורות על פיזור המועצה.

<דנה נויפלד: פוזרה המועצה כאמור, תמונה מועצה חדשה בדרך האמורה בסעיף 6ב.

<דנה נויפלד: עד למינויה של מועצה חדשה, רשאי השר למלא את תפקידי המועצה כפי שנקבעו בפרק זה.

<דנה נויפלד: הסעיף הזה עתה מתייתר כי קבענו סעיף אחר שעוסק בפיזור המועצה.

עיסאווי פריג': מה מספר הסעיף שקבעתם?

מיקי רוזנטל: לא דנו בו .

עיסאווי פריג': אני יודע.

מיקי רוזנטל: זה סעיף חשוב ביותר.

עיסאווי פריג': נכון.

<דנה נויפלד: סעיף 6פב שנקרא פיזור המועצה.

<אתי בנדלר: הסעיף שבמקום, אושר.

<דנה נויפלד: הוא מאוד דומה.

<דנה נויפלד: הוא אושר ב-31 במאי.

<דנה נויפלד: סעיף 6ו1 הוא סעיף שעניינו העמדת אמצעים ותקציבים לרשות המועצה.

<דנה נויפלד: שוב, זה סעיף שמתייתר בסעיפי התקציב החדשים.

<דנה נויפלד: הסעיף המתבטל אומר: "הממשלה תעמיד לרשות המועצה את האמצעים והתקציבים הדרושים לתפקודה התקין ולצורך כך תפעל ככל שיהיה צורך בכך להקצבת סכומים נאותים בחוקי התקציב".

<דנה נויפלד: אנחנו קבענו היום בחוק החדש סעיף טוב יותר שקובע סעיף תקציבי נפרד למועצה.

<דנה נויפלד: היום התקציב של המועצה לשידורי כבלים ולשידורי לוויין הוא חלק מתקציב משרד התקשורת.

<דנה נויפלד: לפי החוק, הסעיף שדנתם בו אך לא הצבעתם מדבר על סעיף תקציבי נפרד עבור המועצה.

<אתי בנדלר: נכון, אבל מדוע אי אפשר להשלים גם זה וגם זה?

<דנה נויפלד: זה לא נדרש.

<דנה נויפלד: הסעיף הזה נדרש במקור כיוון שלא היה סעיף תקציבי נפרד.

איתן כבל: אני אגיד לך למה על פניו אני אוהב את הסעיף הזה.

<אתי בנדלר: מדובר על ביטול סעיף 6ו1 לחוק העיקרי.

<דנה נויפלד: נכון.

איתן כבל: שאומר את הדבר הבא.

עיסאווי פריג': מדבר על פיזור המועצה.

איתן כבל: לא.

איתן כבל: תקציב.

איתן כבל: הממשלה תעמיד לרשות המועצה את האמצעים והתקציבים הדרושים לתפקודה התקין ולצורך כך לתפעל ככל שיהיה צורך בכך - זה הדגש, ככל שיהיה צורך בכך – להקצבת סכומים נאותים וכולי.

<דנה נויפלד: הסעיף החדש יותר חזק.

<דנה נויפלד: כאן למועצה היום אין סעיף תקציבי נפרד כמו שאנחנו מנסים לחוקק בסעיף החדש.

<שלמה יהודה פילבר: זה מטאפורי יותר.

<שלמה יהודה פילבר: בשבוע הבא אסף ואני הולכים לריב כמה היא תקבל.

איתן כבל: לכשנגיע לסעיף שבו נעסוק בנושאים התקציביים.

איתן כבל: אני אאשר עכשיו את המחיקה אבל אני כבר אומר שאם לא תנוח דעתי, אנחנו נעשה רביזיה על הסעיף הזה, אם אני לא אשתכנע.

<אתי בנדלר: אדוני, את העיקרון הזה אפשר להכניס בכל מקרה, אם תמצא לנכון הוועדה כמובן, בסעיף שמדבר על התקציב העצמאי של המועצה.

<אתי בנדלר: יש כאן אולי איזושהי הנחיה איך לקבוע את התקציב.

<דנה נויפלד: אפשר לקבוע סעיף דומה גם לתקציב למשרד התקשורת?

<אתי בנדלר: אני מזכירה לך שהוועדה בכל זאת שאלה יותר מאשר פעם אחת איך מבטיחים שלא ייבשו את הרשות החדשה.

עיסאווי פריג': אנחנו מדברים על רשות לא סטטוטורית, על רשות שתלויה במשרד התקשורת.

<דנה נויפלד: לא.

איתן כבל: לא, עיסאווי.

עיסאווי פריג': הכול בשליטת משרד האוצר.

איתן כבל: דנה, אני מודיע לפרוטוקול שאמנם אני אאשר אבל כשנגיע לעניין הזה, אם לא תנוח דעתי, אנחנו נחזור לעסוק בזה ונגיש רביזיה.

מיקי רוזנטל: אתה מגיש עכשיו רביזיה לסעיף 10.

איתן כבל: בסדר.

איתן כבל: גם זאת דרך.

מיקי רוזנטל: אם אנחנו מוחקים עכשיו את הסעיף, אני מגיש רביזיה.

איתן כבל: אנחנו עוד לא הצבענו.

איתן כבל: אנחנו משוחחים על העתיד לבוא.

<אתי בנדלר: דינו של הסעיף הזה במקום שהוא נמצא להימחק.

<אתי בנדלר: נושא תקציב הרשות יידון בסעיף לגמרי אחר שאותו הוועדה לא אישרה, זה אותו סעיף 6פד שבתחילת הדיונים היום דיברנו עליו.

<אתי בנדלר: אם יש מקום להכניס עקרונות שמופיעים בסעיף 6ו1, המקום הוא בסעיף החדש.

<אתי בנדלר: ביטול של הסעיף הזה, נדרש כך וכך.

איתן כבל: אנחנו אומרים שכאשר נחזור לסעיף 6פד אנחנו נעלה את הסעיף הזה פעם נוספת.

איתן כבל: אני מעמיד את סעיף 10 להצבעה.

<לאה ורון: חבר הכנסת מיקי רוזנטל מצביע עכשיו במקום חברת הכנסת איילת נחמיאס ורבין.

איתן כבל: מי בעד?

איתן כבל: מי נגד?

איתן כבל: בעד – פה אחד

איתן כבל: תודה.

איתן כבל: הסעיף אושר.

<דנה נויפלד: סעיף 11 עבר שינוי בין הכחול לבין מה שאנחנו מקריאים עכשיו.

<דנה נויפלד: הנוסח שאני מקריאה הוא הנוסח המתוקן.

<דנה נויפלד: 11.

<דנה נויפלד: תיקון סעיף 6ח בסעיף 6ל לחוק העיקרי, אחרי סעיף קטן (ו) יבוא: "(ו1) השר רשאי, לאחר התייעצות עם הרשות להורות בדבר תנאים אשר ייכללו ברישיון לשידורי כבלים, בין לפני מתן הרישיון או לאחריו, בעניינים אלה: תנאים שייקבעו ברישיון לעניין מחירי השירותים, לרבות קביעת המחירים המרביים או המחירים המזעריים שבעל הרישיון רשאי לגבות ממנוי, ככל שהקביעה נדרשת לשם קידום התחרות ורמת השירותים.

<דנה נויפלד: חובותיו של בעל רישיון כללי לשידורי כבלים כלפי מנוייו בנושאים של הגנת הצרכן לעניין התקשורת בהסכם התקשרות לקבלת שירותיו של בעל רישיון כללי לשירותי כבלים יחד עם שירותיו של בעל רישיון אחר, אחד או יותר אך למעט בעניינים הנוגעים למאפיינים מיוחדים של השידורים.

<דנה נויפלד: עכשיו אני אסביר.

<דנה נויפלד: סעיף 6ח הוא הסעיף שעניינו מתן רישיון לשידורי כבלים ובין היתר הוא גם דן באותם תנאים שהשר רשאי לכלול ברישיון.

<דנה נויפלד: הסעיף שאנחנו מדברים עליו עכשיו, התיקון נדרש כי אנחנו מפרידים וקובעים את הנושאים בהם השר נדרש להתייעץ עם הרשות להבדיל מהמועצה.

<דנה נויפלד: משם אנחנו מתקנים את הסעיף.

איתן כבל: זאת אומרת, את בעצם אומרת שאת עושה התאמה ברגע הזה.

<דנה נויפלד: כן.

איתן כבל: עם מי השר מתייעץ.

<דנה נויפלד: בדיוק, אבל אני מוסיפה עוד משהו.

<דנה נויפלד: יש כאן עניין חדש שעניינו הגנת הצרכן.

<דנה נויפלד: הגנת הצרכן, אנחנו אומרים שבגלל המצב הזה, זה שינוי בכל זאת ברגולציה, אבל בגלל המצב הטכנולוגי והמצב בפועל בשוק התקשורת.

<דנה נויפלד: היום ספקי התקשורת נותנים חבילות – בנדלים – של כל מיני שירותים ביחד.

<דנה נויפלד: בגלל שהסמכות בנושא הגנת הצרכן, בנושא הטלקום, מצויה בידי השר והסמכות בעניין הגנת הצרכן מצויה בידי המועצה - - -

מיקי רוזנטל: שר הכלכלה.

<דנה נויפלד: לא.

<דנה נויפלד: אנחנו אומרים – כדי שלא ייקבעו הוראות סותרות – שאם מדובר בשירותי טלקום שניתנים ביחד עם כבלים, אז מי שיקבע את הוראות הגנת הצרכן יהיה השר.

<דנה נויפלד: זה כדי שלא תהיה אי הלימה.

<דנה נויפלד: אלא אם כן, אך למעט בעניינים הנוגעים למאפיינים המיוחדים של שידורים.

<דנה נויפלד: כלומר, אם יש נושא הגנת הצרכן שהוא נושא שידורים, גם אם זה קשור וזה ניתן בחבילת שירותים, לא השר יקבע זאת אלא המועצה.

מיקי רוזנטל: לגבי סעיף (1), איך היה המנגנון קודם?

מיקי רוזנטל: אותו דב?

<דנה נויפלד: זה אותו מנגנון.

<דנה נויפלד: כן.

<דנה נויפלד: זה פשוט מועתק.

עיסאווי פריג': חברים, שוב לא נחה דעתי ואני שוב מחזיר את עצמי למעורבות השר ומשרד התקשורת בכל התנהלות העניינים.

עיסאווי פריג': יש היום מודל ברשות השנייה לקביעת המחיר של הרישיונות.

עיסאווי פריג': כשאני קורא את סעיף (1) ואת (2) שבא בהמשך, מחירי השירותים, לא נחה דעתי במיוחד בסעיף (2) כאשר הכול הולך מסביב לשר.

עיסאווי פריג': בסעיף (2) אפילו כתוב קבע השר תנאים מכוח סעיף קטן (1), לא תהיה המועצה רשאית לתת הוראות סותרות בעניינים אלו.

עיסאווי פריג': מפריעה לי המדיניות בקביעת המחירים.

עיסאווי פריג': הרי יש מודל, אמורה להיות נוסחה שנגזרת מכל מיני דברים, נוסחה קבועה לקביעת מחירי הרישיונות.

עיסאווי פריג': ברגע שאני נותן לשר את הסמכות כאן לקבוע מחיר מינימום ומחיר מקסימום, בעצם, איך אמר דוד ביטן?

עיסאווי פריג': התקשורת יותר מדי חופשית.

<שלמה יהודה פילבר: אבל זה מה שקורה היום.

<דנה נויפלד: זה המצב היום.

<שלמה יהודה פילבר: עכשיו למשל יש סוגיה על סדר היום, סוגיית מחירי ערוצי הספורט לדוגמה, אז המועצה דנה בכל הצד של התוכן של הספורט ובסוף יש היום סוגיה שנדונה אם יאשרו עלייה של מחירי הספורט או לא.

<שלמה יהודה פילבר: את זה עושה השר.

<שלמה יהודה פילבר: זה פעם אחת.

<שלמה יהודה פילבר: פעם שנייה, היום לקוח של הוט, יש לו תלונות בנושא צרכנות ויש לו חשבונית, הם מוכרים לו טריפל שיש בו גם טלפון, גם אינטרנט וגם כבלים.

עיסאווי פריג': אבל יש נוסחה לקביעת המחירים.

עיסאווי פריג': המודל נקבע ויש מודל.

עיסאווי פריג': יש נוסחה.

עיסאווי פריג': יש מרכיבים.

עיסאווי פריג': יש התוויה איך קובעים.

עיסאווי פריג': ברגע שאני אומר השר קבע, יש התניות.

<שלמה יהודה פילבר: אבל גם היום זה נעשה כך.

<שלמה יהודה פילבר: הרי אף אחד לא בא וממציא מחירים.

עיסאווי פריג': לא.

עיסאווי פריג': היום לא נעשה כך.

<שלמה יהודה פילבר: יש תכנית עבודה.

עיסאווי פריג': אני מבקש לשמוע את זה מהרשות השנייה.

<שלמה יהודה פילבר: לא מהרשות השנייה.

<שלמה יהודה פילבר: ממועצת הכבלים.

איתן כבל: מועצת הכבלים, בבקשה.

<דודו קובסנאני: התיקונים האלה בסעיף הזה היו אחרי דיונים בין המועצה לבין המשרד לדעתי במשך למעלה משנה וקודם כל, נושא המחירים הוא דבר שבלי קשר לתיקון הוא היום מצוי בידי השר.

<דודו קובסנאני: זה לא קשור לתקציב המועצה.

<דודו קובסנאני: לגבי האיזון הנכון והראוי, בגלל שיש גם טריפל וגם שידורים, והשידורים הם חלק מהטריפל, באמת ישבנו ימים ושעות ובסוף הגענו לנוסחת איזון שאני חושב, ובאמת, זה לא נעשה כלאחר יד, זה לא היה במסגרת החוק הזה אלא זה עוד לפני החוק, ובסוף הגענו לנוסחה באמת אחרי המון עבודה ודיונים ואני חושב שזאת נוסחה מאוזנת וראויה.

<שלמה יהודה פילבר: הדיונים האלה היו בתקופת גלעד ארדן.

<דודו קובסנאני: כן.

עיסאווי פריג': אני לא עבור אתך מ-2003 ועד היום כדי לראות מה נשתנה על הדרך.

עיסאווי פריג': זאת סוגיה אחרת.

עיסאווי פריג': זה התחיל כסטטוטורי חוץ ממשלתי ועכשיו נכנס למסלול אחר.

איתן כבל: אני רוצה להבהיר נקודה.

איתן כבל: בכל הכבוד, אנחנו לא יכולים להתייחס לחוק בקשר לשר שעומד באותו זמן בראשות המשרד.

איתן כבל: אם הרצון שלנו לפרק את כל השרים מסמכויותיהם, זה לא בדיוק הרצון והכוונה שלנו.

איתן כבל: כל מה שאני רוצה זה לייצר את הכלים הנדרשים כדי לדעת שזה פועל תחת שקיפות, פועל תחת כל אותם פרמטרים שאנחנו יודעים לבחון אותם.

איתן כבל: זה לא שעכשיו אנחנו באים בכל מקום ורוצים להוציא.

איתן כבל: לכן, כל ההתנהלות שלנו למשל בחקיקה, אך ממנים, מה ממנים, אלה הדברים שיש להם את הבסיס הכי חזק לכל דבר.

איתן כבל: אני אישית לא רואה עם זה בעיה.

איתן כבל: את רואה כאן בעיה?

איתן כבל: זה לא שעכשיו בכל מקום שייאמר השר, אנחנו נגיד אוי ואבוי, זה השר.

עיסאווי פריג': אוף זה רקורד.

עיסאווי פריג': בישיבה האחרונה שהייתה בעניין התקשורת, יושב ראש הקואליציה ידידי דוד ביטן אמר שהתקשורת חופשית מדי.

עיסאווי פריג': זה משליך.

<זיו מאור: הערה.

<זיו מאור: קראתי את דוח פילבר ויש שם התייחסות לכך שיש כוונה לצמצם את הרגולציה הכפופה למשרד התקשורת ולרשויות האלה שנוגעת לצרכנות, בין השאר מהטעם שקיים כפל רגולציה.

<זיו מאור: הנושא הזה בגדול מטופל כבר על ידי משרד הכלכלה והרשות לסחר הוגן.

<זיו מאור: נושאים נקודתיים כמו שידור הספורט שבתוך דוח פילבר עצמו יש הצעה למבנה מאוד מסובך שפותר את הבעיות שיש שם, אבל באופן כללי כל מה שנוגע להגנת הצרכן, להגינות כלפי הצרכן, למחירים וכן הלאה, שר הכלכלה כבר מטפל בגופים האלה כמו שרשות המסים מטפלת בהם בהיבט המסים.

איתן כבל: תודה.

<שלמה יהודה פילבר: הוא צודק.

<שלמה יהודה פילבר: אנחנו קבענו שכל מה ששייך לצרכנות גנרית כמו למשל זמני מענה של שירות לקוחות, כל מיני דברים טריביאליים בכל שירות שאתה מקבל, באמת לא צריך להקים יחידה מיוחדת של צרכנות בתוך הגוף הזה.

<שלמה יהודה פילבר: אבל כל מה ששייך לצרכנות ייחודית לנושא שידורים ותכנים, שזאת התמחות מיוחדת מאוד, יהיה לגוף הזה.

איתן כבל: אני חושב שזה נכון.

<זיו מאור: השר כאן מקבל סמכויות.

<זיו מאור: זאת הנקודה.

<שלמה יהודה פילבר: הוא לא מקבל סמכויות.

<זיו מאור: תקבע כללים.

איתן כבל: הכללים קיימים.

איתן כבל: אני אומר לך את זה כמי שבכנסת אין לו מתחרים בנושא צרכנות.

איתן כבל: החלק הארי מהחוקים שעברו, בוודאי בתחומים שעכשיו הזכיר מנכ"ל משרד התקשורת אגב אורחא.

איתן כבל: אנחנו לא משנים כאן שום דבר.

איתן כבל: אנחנו חוזרים שוב לאותו ויכוח, מה אנחנו מבקשים מהחוק הזה.

עיסאווי פריג': הוויכוח הזה ילווה אותנו עד הסוף.

איתן כבל: אני חי במקום אחר?

איתן כבל: אם זה רק עניין של מעבר, היינו יכולים להעביר את החוק ביום אחד.

איתן כבל: מיקי, יש לך איזושהי התייחסות?

מיקי רוזנטל: לא.

<דנה נויפלד: אולי כדאי שאני אקריא את (ו2).

<דנה נויפלד: (ו2) קבע השר תנאים מכוח סעיף קטן (ו1(, לא תהיה המועצה רשאית לתת הוראות סותרות בעניינים אלה.

<דנה נויפלד: לא קבע השר תנאים מכוח סעיף קטן (ו1), רשאית המועצה לקבוע תנאים בעניינים האמורים.

<דנה נויפלד: השר רשאי להורות בדבר שינוי החלטותיה של המועצה בעניינים האמורים, אם התקיימו לדעתו טעמים מיוחדים המחייבים זאת".

<דנה נויפלד: שוב, זאת העתקה של מה שקיים היום.

<דנה נויפלד: אין כאן שום שינוי בסמכויות.

<דנה נויפלד: זאת פשוט הזזה בגלל הרשות.

<שלמה יהודה פילבר: אני רוצה להרגיע את עיסאווי בשאלה של המחירים.

<שלמה יהודה פילבר: אחת הזכויות הגדולות שהיו לשרי תקשורת, גם כחלון וגם ארדן שניסו לעשות והצליחו חלקית ואנחנו גם ממליצים על זה עכשיו בדוח שלנו, בתקווה שצחי הנגבי כנראה כי בהעברת סמכויות זה שלו, זאת חבילה צרה.

<שלמה יהודה פילבר: יש היום את החבילות של הכבלים והלוויין שהן חבילות יקרות יותר והסמכות של השר למשל לקביעת מחירי מינימום ביכולת להביא חבילה צרה שמביאה בעצם יכולת למעוטי הכנסה לקבל כבלים ולוויין בחבילה מצומצמת יותר ובמחיר זול יותר.

<שלמה יהודה פילבר: אלה הסמכויות של השר.

עיסאווי פריג': כאתה מתכוון למחירי השירותים, אלה השירותים שניתנים לצרכן.

<שלמה יהודה פילבר: זה אותו דבר אלא שצריך לקבוע למשל תעריפים על כל מיני דברים שהם דברים טכניים, דברים ששייכים למחירים.

<שלמה יהודה פילבר: נושא של מחירים, אגף כלכלה של משרד התקשורת עושה עבודה ועושה שימוע.

איתן כבל: אני הבנתי בדיוק מה אתה אומר.

איתן כבל: מי בעד אישור סעיף 11?

איתן כבל: מי נגד?

איתן כבל: בעד – פה אחד

איתן כבל: הסעיף אושר.

איתן כבל: תודה.

<דנה נויפלד: 12.

<דנה נויפלד: תיקון סעיף 6ח4 בסעיף 6ח4(א) לחוק העיקרי – בפסקה (1), במקום "לפי חוק הרשות השנייה לטלוויזיה ורדיו, התש"ן-1990" יבוא "לפי חוק השידורים המסחריים הניתנים לציבור" והמלים "לפי פרק ב'2" – יימחקו.

<דנה נויפלד: בפסקה (5), בכל מקום, במקום "המועצה" יבוא "הרשות".

<דנה נויפלד: סעיף 6ח4 הוא סעיף שעניינו הבעלויות הצולבות, הגבלות למי שיוכל להחזיק רישיון כללי לשידורי כבלים.

<דנה נויפלד: אנחנו מתאימים כאן את שם החוק שמפנה לחוק הרשות השנייה ומפנים עכשיו לחוק השידורים המסחריים הניתנים לציבור.

<דנה נויפלד: אנחנו מחליפים ומעבירים את סמכות המועצה ובכל מקום שכתוב המועצה, אנחנו מעבירים לרשות לעניין של אישור של החזקות באמצעי השליטה.

<דנה נויפלד: באופן ספציפי יש סעיף שמתוקן, פסקה (5) שמדברת על הסמכות של השר לאשר, ואני מקריאה: "הוא תאגיד אשר בעל עניין בו, הוא גם בעל עניין בתאגיד אחר שקיבל רישיון כללי לשידורי כבלים ורישיון שידורים לפי דרישה, או שמי שמחזיק בו למעלה מ-24 אחוזים מסוג כלשהו של אמצעי שליטה, מחזיק גם למעלה מ-24 אחוזים מסוג כלשהו של אמצעי שליטה בתאגיד שקיבל רישיון לשידורי טלוויזיה ולוויין אלא אם כן קבע השר בהסכמת – היה המועצה ואנחנו אומרים הרשות – כי יש בכך כדי להועיל לתחרות בתחום השידורים ולמגוון היצע השידורים למנויים והכול בהתאם להוראות, התנאים והמגבלות שיקבע השר לאחר שהתייעץ עם הרשות".

<דנה נויפלד: זאת אומרת, מגבלות לעניין בעלויות צולבות.

איתן כבל: קודם כל, באישור הוועדה.

<דנה נויפלד: באישור הוועדה.

<דנה נויפלד: סליחה.

מיקי רוזנטל: ועדה מוגדרת.

מיקי רוזנטל: ועדת הכלכלה.

<דנה נויפלד: כן.

איתן כבל: תמיד תזכרי שזה באישור ועדת הכלכלה.

מיקי רוזנטל: הסעיף הזה תוקן בזמנו כדי למנוע אחזקות של עיתונים.

<דנה נויפלד: כן.

<דנה נויפלד: כל מיני.

<דנה נויפלד: יש כאן הגבלות של בעלויות צולבות.

<דנה נויפלד: אנחנו לא נוגעים במהות.

<דנה נויפלד: הגוף המקצועי הרלוונטי היא הרשות ולא המועצה, כי זה עניין שהוא לא נוגע לתוכן השידורים כמו שדיברנו בבוקר.

מיקי רוזנטל: הוועדה מוגדרת בחוק הזה כוועדת הכלכלה?

<דנה נויפלד: כן.

עיסאווי פריג': למה?

עיסאווי פריג': יכול להיות שלא?

מיקי רוזנטל: אני לא יודע.

מיקי רוזנטל: מעבירים חוקים מוועדה לוועדה.

איתן כבל: זה יכול להיות בוועדה של מיקי זוהר.

עיסאווי פריג': אתה תופתע.

עיסאווי פריג': הוועדה של מיקי זוהר שאני חבר בה, היא הוועדה המעניינת של הכנסת.

איתן כבל: יכול להיות.

<אתי בנדלר: חשבתי שאני נמצאת בוועדה המעניינת ביותר.

מיקי רוזנטל: בסעיף 3, האם אפשר להוסיף בנוסף על כל דין כי מאז חוקקנו את חוק הריכוזיות - - -

<דנה נויפלד: לא צריך להגיד את זה.

מיקי רוזנטל: אני שואל את היועצת המשפטית.

מיקי רוזנטל: לי יש יועצת משפטית שלי ואת יועצת משפטית שלו.

<דנה נויפלד: אתה צריך להגיד את זה על כל החקיקה כי יש עוד.

<אתי בנדלר: אבל מה השאלה?

מיקי רוזנטל: תני להתייעץ.

מיקי רוזנטל: רציתי לשאול שאלה אבל לא רציתי להיראות בור אבל עכשיו אני אשאל מתוך בורות.

מיקי רוזנטל: מאז החוק הזה חוקקנו את חוק הריכוזיות ובחוק הריכוזיות יש אלמנטים רבים שנוגעים לתקשורת ובעלות על תקשורת.

מיקי רוזנטל: אני שואל האם צריך להוסיף כאן.

<אתי בנדלר: לא.

<אתי בנדלר: חוק הריכוזיות חל כחוק שמרחף מעל לכל החוקים האחרים.

<אתי בנדלר: אין שם כל כך וטו בחוק ההוא.

מיקי רוזנטל: יש חובת התייעצות.

<אתי בנדלר: חובת התייעצות קיימת מכוח החוק כך או כך, מקום שהיא קיימת.

מיקי רוזנטל: היוועצות בנושא הריכוזיות.

<אתי בנדלר: כן.

<אתי בנדלר: אין צורך.

מיקי רוזנטל: אין צורך, בסדר.

מיקי רוזנטל: תודה.

מיקי רוזנטל: שאלתי וקיבלתי תשובה.

<דנה נויפלד: כדי שתרגיש יותר טוב, נעשה תיקון עקיף.

<דנה נויפלד: בסוף, אם תחזיקו מעמד, אחד התיקונים העדיפים שאנחנו נעשה זה להתאים את שם החקיקה שאנחנו עושים כאן גם בחוק הריכוזיות.

<דנה נויפלד: יהיה לך תיקון חוק הריכוזיות.

מיקי רוזנטל: אני מאוד מודה לך.

איתן כבל: יש הערות לסעיף 12?

איתן כבל: תודה.

איתן כבל: מי בעד?

איתן כבל: מי נגד?

איתן כבל: בעד – פה אחד

איתן כבל: תודה.

איתן כבל: הסעיף אושר.

איתן כבל: אני מוכרח להודות שהסעיפים משעממים רצח.

איתן כבל: יש כאן סוג של תרדמת.

מיקי רוזנטל: אני הצעתי לך משהו שראוי לשקול אותו.

מיקי רוזנטל: זאת הייתה הצעה ראויה לגמרי.

<דנה נויפלד: 13.

<דנה נויפלד: תיקון סעיף 6ט בסעיף 6ט לחוק העיקרי – בסעיף קטן (א) ברישה, במקום "המועצה" יבוא "הרשות".

<דנה נויפלד: סעיפים קטנים (א)(2) ו-(א)(4) – בטלים.

<דנה נויפלד: האמור בסעיף קטן (ב) יימחק ובמקומו יבוא: "לא נקבעו תקנות בעניינים המנויים בסעיפים קטנים (א)(3) עד (9), רשאית הרשות לקבוע, ברישיון או במכרז, תנאים בעניינים האמורים.

<דנה נויפלד: השר רשאי להורות בדבר שינוי החלטותיה של הרשות לפי סעיף קטן זה, אם התקיימו לדעתו טעמים מיוחדים המחייבים זאת".

<דנה נויפלד: סעיף 6ט, עניינו בתנאים למתן רישיון לשידורי כבלים.

<דנה נויפלד: קודם דיברנו על תנאים ברישיון ואלה התנאים למתן הרישיון.

<דנה נויפלד: גם כאן אנחנו הופכים את ההתייעצות עם המועצה להתייעצות עם הרשות.

עיסאווי פריג': הסעיפים הבטלים, למה?

<דנה נויפלד: האחד הוא עניין של אגרות שאנחנו מורידים.

מיקי רוזנטל: העברנו את זה לסעיף אחר.

<דנה נויפלד: זה עובר לסעיף אחר.

<דנה נויפלד: השני, מחירי השירותים וזה לא מתאים שזה יהיה תנאי לרישיון אלא זה צריך להיות תנאי ברישיון.

<דנה נויפלד: זה הסעיף עליו דיברנו לפני שתי דקות.

<דנה נויפלד: זאת מהות הסעיף.

<דנה נויפלד: אם אתם רוצים שאני אקריא לכם את כל הסעיף, אני אקריא אבל זה לא יהיה יותר מעניין.

עיסאווי פריג': רוצה שנתמקד בתוספת בפסקה (3).

<דנה נויפלד: התוספת בפסקה (3) הייתה קיימת כבר היום.

<דנה נויפלד: במקום שייאמר תהיה רשאית המועצה לקבוע ברישיון או במכרז את כל התנאים, מי שקובע עכשיו זאת הרשות כי מדובר בנושאים שהם טכניים.

<דנה נויפלד: מדובר בערבויות, תנאים והגבלות בדבר החזקה והעברה או רכישה של אמצעי שליטה, תחומי אזור שבוחר בעל רישיון לקבוע - בשידורי כבלים, זה כבר לא רלוונטי כי אין אזורים - תקופות הרישיון וחובות כלפי המנויים.

<דנה נויפלד: אין בדברים האלה ענייני תוכן ואמרנו שענייני תוכן למועצה ומה שאינו תוכן, לרשות.

מיקי רוזנטל: גם הניסוח הזה לקוח מהחוק המקורי.

מיקי רוזנטל: השר רשאי להורות אם לא נראה לו.

<דנה נויפלד: כן.

עיסאווי פריג': אין נסיבות מיוחדות.

מיקי רוזנטל: בסדר.

מיקי רוזנטל: רק שאלתי.

מיקי רוזנטל: לא הייתי עושה את זה בלי שום קשר לאף שר.

מיקי רוזנטל: לא שייך לשום דבר, אבל בסדר.

<אתי בנדלר: אני עדיין רוצה להבין בעניין הוראת השר.

<אתי בנדלר: השר רשאי להורות בדבר שינוי החלטותיה של הרשות לפי סעיף קטן זה אם התקיימו לדעתו טעמים מיוחדים המחייבים זאת.

<אתי בנדלר: אם השר ירים טלפון ליושב ראש המועצה ויודיע לו אנא שנה את החלטותיך, הציבור ידע או לא ידע על כך?

<אתי בנדלר: האם אין מקום לתת איזושהי פומביות להוראת השר?

<דנה נויפלד: אין הוראה של שר שנעשית במחשכים.

<דנה נויפלד: הוראה של שר היא החלטה מינהלית.

<אתי בנדלר: אני מדבר על פומביות.

מיקי רוזנטל: מה זה טעמים מיוחדים?

<דנה נויפלד: דודו, נעשה שימוש בסעיף הזה?

<דנה נויפלד: אתה מכיר?

<דנה נויפלד: אני לא מכירה.

עיסאווי פריג': למה לא נסיבות מיוחדות?

איתן כבל: דנה, בואי נעשה סדר.

איתן כבל: החבר'ה מהכבלים ברשות השנייה הם לא משגיחי הכשרות שלנו אם היה או לא היה.

איתן כבל: מבחינתי הם נותנים לי פרספקטיבה עד כמה אני צריך להתמודד או לחזק סעיף ולא מעבר.

איתן כבל: למשל, כששואלים את יושבת ראש מועצת הכבלים והלוויין את השאלה כמה אירועים מן הסוג כמו שמיקי שאל אותה היו, זה כדי שנדע עד כמה חשוב לחזק ולתת שלייקעס לסעיף כזה או אחר.

איתן כבל: זה סעיף שיכול להיות שהוא הכי פשוט בעולם, יכול להיות שמעולם לא בא לידי מימוש, אבל הוא סעיף קשה.

איתן כבל: כששר מרים טלפון או שלח מכתב.

איתן כבל: אני אפילו לא מדבר במחשכים.

איתן כבל: אני לא עוסק בשאלות של מחשכים.

איתן כבל: אני טוען שפעולה ולא משנה באיזה משרד ולא משנה באיזה תפקיד, כאשר שר מרים טלפון למאן דהוא או כותב לו מכתב, זאת אמירה.

איתן כבל: לכן כל מה שאנחנו רוצים לוודא זה שבאמת זה נעשה הכי שקוף.

איתן כבל: לא צריך להשיג מכתב כזה רק אחרי תביעות ועתירות לבית המשפט שיהיה אפשר לחשוף את המכתב הזה.

איתן כבל: בנוסף, כדי שאנחנו באמת נדע שאם אירוע מן הסוג הזה קרה, הוא באמת אירוע.

איתן כבל: כשאנחנו כתבנו את חוק התאגיד הישראלי, עם כל הכבוד לאנשי המקצוע, ראינו כל כך הרבה גופים פרטיים שהתמוטטו ומוטטו על ידי אנשי מקצוע לעילא ולעילא.

איתן כבל: זה לא שכל מי שעובר למערכת ציבורית, פתאום הוא פחות טוב בניהול.

איתן כבל: למרות זאת, אני זוכר שבזמנו אמרנו כמו ב-BBC שיש נקודת זמן מסוימת שממשלה יכולה לבוא ולומר.

איתן כבל: אני רוצה להרגיש גם כאן - - -

רועי פולקמן: רק צריך לעשות שזה יהיה בכתב.

איתן כבל: עניין הפומביות ולא מספיקה פומביות אלא גם הסיבות.

<אתי בנדלר: רציתי להסביר מדוע השאלה הזאת מתעוררת אצלי.

<אתי בנדלר: הרי לא מדובר על החלטות של המועצה שהיא פרסמה והוא פונה אליה אלא מדובר כאן על החלטות שבאו לידי ביטוי ברישיון או במכרז, כי נאמר שלא נקבעו תקנות בעניינים, רשאית הרשות לקבוע ברישיון או במכרז.

<אתי בנדלר: אני מניחה שעל הקביעות האלה שכבר באו לידי ביטוי במסמכים פומביים, אותם הוא רוצה לשנות ולכן אני דיברתי על פומביות הדרישה.

מיקי רוזנטל: אני רוצה לשאול.

מיקי רוזנטל: מה זה טעמים מיוחדים בסוגיה של מכרז?

<דנה נויפלד: כאשר משתמשים במונח הזה, הכוונה היא שקודם כל יהיה ברור שזה צריך להיות מקרה מבוסס, שיש טעם מיוחד שניתן להצביע עליו.

<דנה נויפלד: צריך לנמק זאת.

<דנה נויפלד: זה לא משהו שאפשר כהחלטה שהיא החלטה חסרת בסיס.

עיסאווי פריג': מה ההבדל בין טעמים לנסיבות?

<דנה נויפלד: בדרך כלל כאשר משתמשים במונח הזה, נטל ההוכחה שיש על השר בטרם הוא מקבל זאת, הוא הרבה יותר כבד מאשר כל החלטה אחרת.

<שלמה יהודה פילבר: יש את הכלל ויש את היוצא מן הכלל.

<שלמה יהודה פילבר: אם הוא רוצה לעשות את היוצא מן הכלל, הוא חייב להביא נימוקים מיוחדים שאומרים למה החוק הרגיל לא מספיק.

מיקי רוזנטל: דנה, את יכולה להדגים לי מה זה טעם מיוחד בענייני מכרז?

מיקי רוזנטל: תדגימי לי, אם אפשר.

<דנה נויפלד: הטעם המיוחד הוא להתערבות שלו.

<דנה נויפלד: צריך לראות איזו החלטה.

<דנה נויפלד: אני צריכה להמציא דוגמה.

<דנה נויפלד: נניח איזושהי החלטה שקיבלה המועצה – כאן זאת תהיה הרשות – והטעם המיוחד הוא למה הוא הופך את ההחלטה שלה או משנה את ההחלטה שלה.

<דנה נויפלד: דוגמה לסוג של החלטה שהרשות מקבלת בעניין ואני מנסה לחשוב איזו הוראה זאת יכולה להיות.

מיקי רוזנטל: אני מתקשה לחשוב ולכן אני מתקשה להבין למה אנחנו בכלל נותנים לשר להתערב.

מיקי רוזנטל: אם יש פסול במכרז, אז יש אינסטנציה של בג"ץ.

מיקי רוזנטל: אם נפל פגם אחר, יש כל מיני דברים.

מיקי רוזנטל: אני לא מבין למה השר צריך להתערב ואיזה טעם מיוחד.

מיקי רוזנטל: תדגימו לי.

מיקי רוזנטל: אני אולי פשוט לא מבין.

<דנה נויפלד: בגלל שמעולם השר לא התערב, אין לי דוגמה.

מיקי רוזנטל: אני יודע.

מיקי רוזנטל: לכן אני שואל למה צריך את הסעיף.

<דנה נויפלד: אנחנו מגיעים לאותו מקום שבו אנחנו מדברים על הוראות שכל מה שעשינו זה העתקנו אותן.

מיקי רוזנטל: אני מבין, אבל אם הייתי אז יושב כאן, בלי קשר לאיזה שר ישב – באמת, בשיא הכנות – למה ששר יתערב במכרז?

מיקי רוזנטל: תגידו מה.

מיקי רוזנטל: תנו דוגמה אחת.

<שלמה יהודה פילבר: אני אומר שלושה דברים.

<שלמה יהודה פילבר: ראשית, אנחנו העתקנו את הכול כולל סעיפים ארכאיים, לא רלוונטיים, ישנים ובלתי שמישים.

<שלמה יהודה פילבר: שנית, אם אני מבין נכון בהיסטוריה, החוק נוצר עת הקימו את הכבלים ואת הלוויין.

<שלמה יהודה פילבר: הולכים 15 שנים אחורה ואם אני זוכר נכון – ואני אומר את זה בזהירות – כל הסיפור הזה של איחוד והפיכה לחברה אחת, היה סיפור מאוד מורכב ומסובך עם תהליך משפטיט מאוד מאוד מורכב.

<שלמה יהודה פילבר: יכול להיות ששם נכנס הסעיף הזה.

<שלמה יהודה פילבר: שלישית, מידיעתי, סתם אני אומר כעורך דין, בחוקי מכרזים בית משפט הוא מאוד מאוד דווקני.

<שלמה יהודה פילבר: אין פרשנויות.

<שלמה יהודה פילבר: מה שכתוב, זה בדרך כלל מה שיש ובית המשפט הרבה פעמים לא נותן לסטות כהוא זה מחוקי מכרזים.

<שלמה יהודה פילבר: כדי שיתממש מה שאתה אומר, טעמים מיוחדים שאפשר לשנות אותם - - -

מיקי רוזנטל: אני מציע למחוק את המשפט הזה בסעיף.

מיקי רוזנטל: אני לא רואה טעם להשאיר אותו.

עיסאווי פריג': אני רוצה לומר לפרוטוקול גם את החששות שלי.

עיסאווי פריג': אני מריח סעיף השתלטות.

עיסאווי פריג': תראו, יש חשש מרחף באוויר ויש לנו חשש מהשתלטות השר.

עיסאווי פריג': החשש שלנו הוא מהשתלטות השר על הרשות.

עיסאווי פריג': אנחנו רגישים לסוגיית השקיפות ורוצים שהשקיפות הזאת תקבל ביטוי בחוק בצורה מובנית.

איתן כבל: אף אחד לא מתעלף מהדיון שמתקיים היום בכלי התקשורת על מקומו של ראש הממשלה/שר התקשורת בעולם התקשורתי.

איתן כבל: לא צריך עכשיו לפתוח כאן את הדיון ואם אני אפגוש אזרח מן הישוב, הוא יגיד לי שיש לו גם שליח נהדר שקוראים לו מומו פילבר, אחלה עבודה הוא עושה, עם חיוך נעים וכל הדברים האלה.

איתן כבל: אני מחמיא לך וגם כשאני מחמיא לך אני לא בסדר?

<שלמה יהודה פילבר: כיוון שידעתי שנגיע לרגע הזה כאן היום, ביקשתי מעוזריי הנאמנים שיכינו לי את כל קטעי העיתונות מ-2001 שמדברים על תמיכת כל השרים בחוק הזה.

<שלמה יהודה פילבר: אני יכול לשלוח לך את זה בווטסאפ כדי שיהיה לך את כל שרי התקשורת לדורותיהם כדי שתבין שלא נוסף פסיק אחד.

<מיכל גרוס: חוץ מהכנסת הרשות לתוך הממשלה ובזה לא כולם תמכו, וגם אלה שתמכו אמרו שלא יתאבדו על הסוגיה הזאת.

<שלמה יהודה פילבר: החוק הזה הוא מילה במילה כפי שהשר כחלון הגיש ב-2006.

איתן כבל: אם תגיד את זה עוד פעמיים, בסוף גם אתה תשתכנע.

איתן כבל: עזוב את זה עכשיו.

איתן כבל: אני רוצה לומר כמה דברים.

איתן כבל: יש כאן הצעה למחוק.

איתן כבל: אין לי ספק שזה הועתק.

איתן כבל: זאת עובדה.

איתן כבל: החששות של עיסאווי הם חששות שמתקיימים בכלל אבל הם לא סותרים את העובדה שזה מועתק.

איתן כבל: זה לא שישבו וכתבו את זה עכשיו.

איתן כבל: הטענה שלי השלישית היא ושימו לב למה שאני אומר לאורך כל הדרך.

איתן כבל: אם אנחנו לוקחים קצת לאחור, מה שדנה התייחסה אליו, את סעיף המשפך, כאילו הכול נשפך לתוך הסל, אם תשים לב, להוציא את הנקודה המרכזית של איך ממנים, בה נדון ומבחינתי זה לב לבו הפועם של כל העניין, ואני שם את זה לרגע בצד, שימו לב שבסך הכול הכללי אנחנו זורמים אתכם לגמרי בתוך התהליכים של החוק.

איתן כבל: הכי זורמים.

איתן כבל: אני רוצה לומר שיחד עם זאת יש נקודות שעם כל הכבוד שזה הועתק - - -

<שלמה יהודה פילבר: אתה רוצה להוריד את זה?

<שלמה יהודה פילבר: תוריד את זה.

עיסאווי פריג': יפה.

איתן כבל: אין ספק שזה לא סעיף מהותי ולכן בדיוק מהמקום הזה, אין לו רבותה היום ולכן מוחקים אותו.

<שלמה יהודה פילבר: נמחק.

<אתי בנדלר: בפסקה (3) בקטע שבו נאמר "האמור בסעיף קטן (ב) יימחק ובמקומו יבוא" ואז יש ציטוט, הסיפה של הציטוט, החל במלים "השר רשאי" עד הסוף – יימחקו.

מיקי רוזנטל: זה יסתיים ב"עניינים האמורים".

<דנה נויפלד: כן.

<אתי בנדלר: כן.

איתן כבל: מי בעד אישור סעיף 13 עם התיקונים?

איתן כבל: מי נגד?

איתן כבל: בעד – פה אחד

איתן כבל: תודה.

איתן כבל: הסעיף אושר.

<דנה נויפלד: 14.

<דנה נויפלד: תיקון סעיף 6י בסעיף 6י(א)(1) לחוק העיקרי, במקום "המועצה" יבוא "הרשות".

<דנה נויפלד: סעיף 6י, עניינו איסור העברה, שיעבוד או עיקול של רישיון לשידורי כבלים.

<דנה נויפלד: רישיון לשידורי כבלים אינו ניתן להעברה, לשעבוד או עיקול.

<דנה נויפלד: על אף האמור, רשאי השר לאחר התייעצות – היום כתוב עם המועצה ואנחנו מבקשים להעביר את זה לרשות – להעביר רישיון לשידורי כבלים, אגב שינויים מבניים בתנאים שיורה עליהם אם שוכנע שמתקיימים בבעל הרישיון הנעבר כל התנאים שהתקיימו במעביר.

<דנה נויפלד: זה המקרה של שינוי מבני בין חברות.

<דנה נויפלד: השר רשאי לאשר העברה של הרישיון והוא יעשה את זה לאחר התייעצות עם הרשות ולא עם המועצה.

<אתי בנדלר: למה זה בכלל בסמכות השר, העברת אמצעי שליטה?

<שלמה יהודה פילבר: כל נושא של אמצעי שליטה בשוק התקשורת, משיקולים שלא המקום להרחיב עליהם כאן, הם בסמכות השר.

עיסאווי פריג': בזה אפשר לזרום אתך.

מיקי רוזנטל: אין לי הערות.

איתן כבל: מי בעד אישור סעיף 14?

איתן כבל: מי נגד?

איתן כבל: בעד – פה אחד

איתן כבל: תודה.

איתן כבל: הסעיף אושר.

<דנה נויפלד: 15.

<דנה נויפלד: תיקון סעיף 6יא בסעיף 6יא(א)(3א) לחוק העיקרי, במקום "השר או המועצה" יבוא "השר, הרשות או המועצה".

<דנה נויפלד: סעיף 6יא, עניינו אותם המקרים בהם המועצה רשאית לבטל רישיון לשידורי כבלים.

<דנה נויפלד: אחד המקרים בהם המועצה רשאית לבטל רישיון שידורי כבלים, במקרה שבעל רישיון הפר תנאי ברישיון שהוא הפרה שאינה מהותית אבל לא תיקן אותה כפי שהורו לו השר, הרשות או המועצה.

<דנה נויפלד: אלה כל בעלי הסמכויות לתת הוראות בעניין הזה.

<דנה נויפלד: אם הם נתנו הוראות בעניין הזה ובעל הרישיון לא תיקן את ההפרה, או אז ניתן לבטל לו את רישיונו.

עיסאווי פריג': בעצם השר היה קודם.

<דנה נויפלד: השר היה קודם, המועצה הייתה קודם ועכשיו הוספנו את הרשות כי נתנו סמכויות בתוך החוק לרשות.

מיקי רוזנטל: זה ביטול רישיון?

<דנה נויפלד: כן.

מיקי רוזנטל: מה אומר הסעיף המקורי?

<דנה נויפלד: הסעיף המקורי אומר: המועצה רשאית לבטל רישיון לשידורי כבלים, להגבילו או להתלותו בכל אחד מהמקרים הבאים ובלבד שניתנה לבעל הרישיון הזדמנות להשמיע את טענותיו.

מיקי רוזנטל: אלה המקרים המפורטים כאן?

<דנה נויפלד: כן.

מיקי רוזנטל: רק רגע.

מיקי רוזנטל: אני מסתכל.

עיסאווי פריג': אתה רוצה שנתקן?

מיקי רוזנטל: לא.

מיקי רוזנטל: אני רוצה לבדוק את עצמנו.

<דנה נויפלד: זאת הפרה שאינה מהותית, אבל הוא קיבל הוראה לתקן אותה והוא לא תיקן אותה.

<דנה נויפלד: זאת אומרת, גם הפר וגם לא תיקן.

איתן כבל: זה כמו בסלולר.

מיקי רוזנטל: פסול דין זאת חיה אחרת.

מיקי רוזנטל: הוא ניתן לאדם?

מיקי רוזנטל: הוא לא ניתן לתאגיד?

<דנה נויפלד: אם הוא ניתן לאדם.

<שלמה יהודה פילבר: לבעלים.

מיקי רוזנטל: הוא ניתן לבעלים?

מיקי רוזנטל: לא לתאגיד?

<שלמה יהודה פילבר: צריך חדש.

<שלמה יהודה פילבר: זאת הופכת להיות העברת אמצעי שליטה.

מיקי רוזנטל: אתה צריך לקבל אישור, אבל זה לא באופן אוטומטי.

<שלמה יהודה פילבר: פג תוקף הרישיון וצריך לעשות העברה.

מיקי רוזנטל: הבנתי.

<דנה נויפלד: כל הסעיף הזה הוא בשיקול דעת.

מיקי רוזנטל: מה זה טעמים שבטובת הציבו?

מיקי רוזנטל: ביטחון הציבור?

<דנה נויפלד: זה סעיף סל.

מיקי רוזנטל: כמו הפרת אמונים.

מיקי רוזנטל: עושים על זה מיליון משפטים ואף פעם לא מצליחים להרשיע.

חי שגב: סעיף (8), לדעת השר או המועצה, טעמים שבטובת הציבור.

חי שגב: מה קורה אם דעת השר והמועצה לא זהה?

חי שגב: דעת מי קובעת?

חי שגב: המועצה או השר?

עיסאווי פריג': השר.

מיקי רוזנטל: גם אני הבנתי את זה כך.

<אתי בנדלר: אם התקיים התנאי הזה שלמשל לדעת השר מטעמים שבטובת הציבור מצדיקים ביטול הרישיון, אז הולכים לרישא שם נאמר שהמועצה רשאית לבטל את הרישיון.

<דנה נויפלד: רק המועצה רשאית לבטל.

מיקי רוזנטל: אבל כתוב לדעת השר או המועצה.

<אתי בנדלר: נניח לצורך העניין שהשר חושב שמתקיימים טעמים שבטובת הציבור לביטול הרישיון.

<אתי בנדלר: הוא פונה למועצה והמועצה צריכה להפעיל את שיקול דעתה האם לבטל.

מיקי רוזנטל: היא צריכה לאשר.

מיקי רוזנטל: אם זה כך, אין לי בעיה.

<אתי בנדלר: הסמכות לבטל את הרישיון, להגבילו או להתלותו במקרים האלה היא של המועצה.

<דנה נויפלד: נכון.

מיקי רוזנטל: אנחנו הבנו שהשר בעצמו לא יכול לבטל אלא באישור המועצה.

<אתי בנדלר: הוא לא יכול, לא מהטעמים המנויים בסעיף הזה.

עיסאווי פריג': כאן אנחנו רואים שסעיף (8) הוא סעיף סל, הטעמים המיוחדים.

איתן כבל: כן.

איתן כבל: זה לגיטימי.

עיסאווי פריג': למה אני מדגיש אותו וחוזר עליו?

איתן כבל: כאשר אתה כותב חוק, אתה לא חושב על כל האפשרויות המתקיימות.

איתן כבל: זה הכי נכון.

איתן כבל: פתאום יש דבר, נפל לך מישהו מחללית, תמיד יהיה המשהו הזה.

מיקי רוזנטל: זה סעיף סביר.

איתן כבל: כן, סעיף סביר לחלוטין.

מיקי רוזנטל: כי אתה לא יכול לצפות פני עתיד.

מיקי רוזנטל: יש תנאים מיוחדים.

<שלמה יהודה פילבר: אני לא אוהב סעיפי סל, אבל לפעמים צריך אותם.

איתן כבל: מי בעד אישור סעיף 15?

איתן כבל: מי נגד?

איתן כבל: בעד – פה אחד

איתן כבל: תודה.

איתן כבל: הסעיף אושר.

<דנה נויפלד: סעיף 16 לא נדרש כי זה היה תיקון שקשור לסעיף החדשות המקומיות ומאז סעיף החדשות המקומיות כבר הלך לבית עולמו.

<שלמה יהודה פילבר: הוא היה בהוראת שעה.

איתן כבל: דרך אגב, אני רוצה שתדע שהתאגיד הציבורי החדש לא מוציא מכלל אפשרות העלאת העניין הזה של חדשות מקומיות.

<שלמה יהודה פילבר: אסף שמח לשמוע על כך.

<שלמה יהודה פילבר: יש לזה תג מחיר.

איתן כבל: אסף, יש סיבה שלקראת הדיונים על התאגיד ועל ברית המועצות, גידלת זקן ואתה עושה לנו פנים רציניות?

<אסף וסרצוג: לא.

<אסף וסרצוג: זה פשוט כי זה יום חמישי.

מיקי רוזנטל: עצה ידידותית.

מיקי רוזנטל: תאשר עכשיו את החדשות המקומיות כי עכשיו מיקי זוהר יביא לך חדשות פריפריאליות בוועדה שלו.

מיקי רוזנטל: כדאי לך עכשיו לאשר את זה.

מיקי רוזנטל: זה יעלה לך יותר.

עיסאווי פריג': פילבר, שאלה.

עיסאווי פריג': האם בעתיד אין לכם תכניות מגירה שגם תאגיד השידור הישראלי יהיה מחלקה בתוך ברית המועצות?

<שלמה יהודה פילבר: לא חשבנו על זה.

<שלמה יהודה פילבר: לא.

איתן כבל: אבל אתה נותן להם רעיון.

מיקי רוזנטל: אגב, עת דיברו על החוק לפני עשר שנים, הייתה כוונה כזאת.

מיקי רוזנטל: אני זוכר את זה.

איתן כבל: הרעיון לא הגיע מבית מדרשם.

איתן כבל: הרעיון הזה קיים כבר הרבה מאוד שנים לאחור, עת התחיל לדבר על ברית המועצות.

<דנה נויפלד: אבל לא שזה יהפוך למחלקה.

<דנה נויפלד: הרעיון היה שאין רגולטור על התאגיד.

איתן כבל: נכון.

רועי פולקמן: למשל התחייבות בסוגי יצירה שתהיה כפופה לאותה רגולציה.

<דנה נויפלד: 17.

<דנה נויפלד: תיקון סעיף 6כ2 בסעיף 6כ2 לחוק העיקרי – בסעיף קטן (ב)(2)(ג) המלים "ובו לפחות מחצית מנציגי הציבור לפי סעיף 6ב(ב)(2) – יימחקו.

<דנה נויפלד: בסעיף קטן (ג) - בפסקה (5)(ג) - בפסקת משנה (1), במקום "לפי חוק הרשות השנייה לטלוויזיה ולרדיו, התש"ן-1990 (להלן – חוק הרשות השנייה)" יבוא "לפי חוק השידורים המסחריים הניתנים לציבור".

<דנה נויפלד: בפסקת משנה (2), בכל מקום, במקום "לפי חוק הרשות השנייה" יבוא "לפי חוק השידורים המסחריים הניתנים לציבור".

<דנה נויפלד: בפסקה (6), במקום "לחוק הרשות השנייה" יבוא "לחוק השידורים המסחריים הניתנים לציבור".

<דנה נויפלד: (3) בסעיף קטן (ו), ברישה, במקום "בלי לגרוע מהאמור, רשאית המועצה לקבוע הוראות בדבר" יבוא "ואולם הסמכות לקבוע הוראות בעניינים המפורטים להלן, תהיה נתונה לרשות".

איתן כבל: תסבירי לנו.

<דנה נויפלד: הסעיף הזה הוא סעיף שעניינו שידורי חדשות בכבלים ובלוויין.

<דנה נויפלד: התיקונים האלה שהקראתי הם תיקונים שמחליפים את השם של חוק, חוק הרשות השנייה בחוק השידורים המסחריים הניתנים לציבור בכל מה שקשור לבעלויות הצולבות שלא יכול להיות מפיק חדשות של שידורי חדשות בכבלים ובלוויין.

<דנה נויפלד: זה לגבי פסקת משנה (ג).

<דנה נויפלד: לגבי הפסקה הראשונה, הפסקה הראשונה שמתקנת את סעיף (ב)(2)(ג).

<דנה נויפלד: אני אסביר עכשיו על כל ההסדר של שידורי החדשות בכבלים ובלוויין.

<דנה נויפלד: ניתן לשדר שידורי חדשות בכבלים ובלוויין אם זה נעשה באמצעות מפיק חדשות עצמאי.

<דנה נויפלד: מי הוא מפיק חדשות עצמאי ומה המגבלות כדי להיות כזה?

<דנה נויפלד: הן כרגע מנויות בתוך הסעיף עצמו.

<דנה נויפלד: אנחנו לא נוגעים במהות.

<דנה נויפלד: אנחנו משנים, ראשית, את הסמכות לאשר את ההתקשרות של בעל רישיון עם מפיק חדשות עצמאי.

<דנה נויפלד: היום המגבלה היא שנדרש רוב החברים ולפחות מחצית מנציגי הציבור, כיוון שהמועצה משנה את הרכבה והיא ברובה נציגי ציבור, התנאי של תמיכה של מחצית מנציגי הציבור אינה רלוונטית כי ממילא צריך מחצית מנציגי הציבור שכן שמונה מתוך 11 החברים הם ממילא נציגי ציבור.

<דנה נויפלד: זה תיקון אחד.

עיסאווי פריג': אני לא הבנתי את זה.

מיקי רוזנטל: אני אסביר לך את הסעיף ויהיה לך ברור לגמרי.

איתן כבל: אל תסביר.

איתן כבל: קודם דנה תסביר ואחר כך תיתן פרשנות.

מיקי רוזנטל: הוא לא הבין.

מיקי רוזנטל: אני אסביר, אם את רוצה.

<דנה נויפלד: אני אסביר שוב.

<דנה נויפלד: היום ההתקשרות בין מפיק חדשות עצמאי לבין בעל רישיון לשידורי כבלים שרוצה לשדר שידור חדשות טעונה אישור של המועצה.

<דנה נויפלד: אם יש הסכם כזה, הוא צריך לבוא לאישור המועצה.

<דנה נויפלד: היום החוק קובע שהאישור ייעשה ברוב חברי המועצה ובלבד שמחצית שהם נציגי הציבור אישרו זאת.

<דנה נויפלד: היום הרכב המועצה הוא אחר.

<דנה נויפלד: היום יש 13 חברים, שישה עובדי מדינה ושבעה נציגי ציבור.

<דנה נויפלד: מחר, לפי הנוסח שאתם אישרתם, המועצה היא בת 11 חברים מתוכם שמונה, ממילא רוב רובה, הם נציגי ציבור.

<דנה נויפלד: לכן מתייתר הצורך שרוב נציגי הציבור יצביעו כי ממילא זה תנאי - - -

עיסאווי פריג': אם כן, למה את מציינת את זה?

<דנה נויפלד: אנחנו מוחקים את הסעיף.

מיקי רוזנטל: הם שינו את הרכב המועצה.

<דנה נויפלד: שינינו את הרכב המועצה.

<דנה נויפלד: לכן כבר לא נדרשת כאן התוספת שאומרת "ובו לפחות מחצית מנציגי הציבור".

עיסאווי פריג': ברור.

<שלמה יהודה פילבר: עיסאווי, זה טכני לחלוטין.

<שלמה יהודה פילבר: \

מיקי רוזנטל: לא.

מיקי רוזנטל: זה לא טכני.

עיסאווי פריג': אם זה היה טכני, לא היית מכניסה את המשפט ובו לפחות מחצית מנציגי הציבור.

מיקי רוזנטל: אני אסביר.

מיקי רוזנטל: עזוב רגע את העניין של המספרים.

מיקי רוזנטל: המספרים הם באמת עניין טכני.

מיקי רוזנטל: כאן יש עניין מהותי.

מיקי רוזנטל: ועדת פיבלר ממליצה על תחרות.

מיקי רוזנטל: תחרות היא דבר מופלא גם בעיני אלא שבמסגרת הדבר הזה כאן מוענקת למועצה הזכות לתת רישיון לשדר חדשות, גם בלוויין וגם בכבלים.

<שלמה יהודה פילבר: כל הסעיף הזה הוא סעיף שמורה למועצה לאסור לתת אישור על חדשות למי שהוא בבעלויות צולבות.

<שלמה יהודה פילבר: לכן הוא מפנה לחוק הרשות השנייה.

<שלמה יהודה פילבר: התיקונים הם בסעיף שאוסר לתת.

<שלמה יהודה פילבר: אנחנו לא נגענו וגם בוועדת פילבר קבענו שאנחנו לא פותחים את הבעלויות הצולבות.

<שלמה יהודה פילבר: זאת אומרת, מי שאסור לו היום לקבל חדשות, יהיה אסור לו גם בעתיד לקבל חדשות.

מיקי רוזנטל: אני אשאל את זה עכשיו ברחל בתך הקטנה.

מיקי רוזנטל: מונחת בקשה של ערוץ 20 לקבל רישיון לשדר חדשות.

<שלמה יהודה פילבר: זה לא בסעיף הזה.

<שלמה יהודה פילבר: לא קשור לסעיף הזה.

מיקי רוזנטל: זה לא יהיה בסעיף הזה?

<דנה נויפלד: לא.

<שלמה יהודה פילבר: לא.

<שלמה יהודה פילבר: הסעיף הזה אומר האם לידיעות אחרונות או לישראל היום יהיה מותר לשדר חדשות והתשובה היא לא.

<שלמה יהודה פילבר: לפי המלצות ועדת פילבר, יהיה אסור להם.

איתן כבל: הנקודה היא שמתבצעת התאמה לפי מה היה קודם להרכב הנוכחי.

<שלמה יהודה פילבר: אלה התאמות לאיסור.

איתן כבל: ממילא שמונה עם נציגי ציבור.

<שלמה יהודה פילבר: אלה התאמות לאסור ולא התאמות להתיר.

מיקי רוזנטל: באיזה סעיף זה נמצא?

איתן כבל: מתכוון החבר רוזנטל לשאול כמה שאלות.

איתן כבל: אני מפרשן אותו בחייו או אני הולך עם זה.

איתן כבל: ברשותכם, אני רוצה לחדד כי אנחנו צריכים להכניס קצת תוכן ועניין.

איתן כבל: אנחנו מתקרבים לסיום.

<שלמה יהודה פילבר: כל החוק הזה לא משנה את הסטטוס של ערוץ 20.

מיקי רוזנטל: ממש לא ערוץ 20 הוא המעניין.

מיקי רוזנטל: מעניין משהו אחר.

איתן כבל: מה שאומר מיקי, וכנראה הוא נפל על הסעיף הלא נכון אבל הוא יגיע לסעיף הנכון והסעיף הנכון יהיה איך יהיו הכללים ואיזה סעיף נוגע לבחירת ערוץ הכנסת.

מיקי רוזנטל: תודה רבה שאתה מפרשן אותי, אבל אני בכוונה שאלתי על ערוץ 20 מתוך כוונה למשהו אחר.

מיקי רוזנטל: גם אני קצת מתוחכם.

מיקי רוזנטל: בחוק ההסדרים הקודם ניסו להעביר כאן מתן רישיון לחברת YES לשדר חדשות.

<שלמה יהודה פילבר: לא אנחנו.

<שלמה יהודה פילבר: לא משרד התקשורת.

מיקי רוזנטל: אמרתי אתה?

מיקי רוזנטל: זה עלה בחוק ההסדרים.

מיקי רוזנטל: דנה, תעשי כן עם הראש.

מיקי רוזנטל: יפה מאוד.

מיקי רוזנטל: יש דברים שגם אתה לא יודע.

<שלמה יהודה פילבר: את זה אמרתי קודם.

עיסאווי פריג': דנה, כשקוראים את הסעיף הוא טכני, זה שלוש ועוד שלוש.

מיקי רוזנטל: האיסורים אותם ניסו לשנות נוגעים לסעיף הזה שפוסל את YES מלקבל רישיון.

<שלמה יהודה פילבר: נכון.

מיקי רוזנטל: אז אני קצת צודק.

מיקי רוזנטל: לא הרבה, אבל טיפה צודק.

<שלמה יהודה פילבר: חזרתי בי.

מיקי רוזנטל: תודה.

מיקי רוזנטל: עכשיו תענו לי על זה.

<דנה נויפלד: אני אענה.

<דנה נויפלד: היום הסעיף מגביל את הוט או את YES.

<דנה נויפלד: רוצים להקים ערוץ חדשות, שהן משדרות חדשות, הן מוגבלות בגלל הסעיף הזה בכך שהן אינן יכולות להיות בעלות שליטה בערוץ כזה ולהחזיק לבד בערוץ חדשות.

<דנה נויפלד: אם הן רוצות לשדר שידורי חדשות, הן צריכות לעמוד במגבלות שכתובות בסעיף הזה שכאמור אומר שלבד הן לא יכולות לעשות את זה.

<דנה נויפלד: מה שניסינו אז בחוק ההסדרים לעשות, ההצעה שהובאה אז לתיקון החוק הייתה לתקן את הסעיף הזה כך ש-הוט ו-YES, ואנחנו לא עושים את זה עכשיו בהצעה כמובן, יוכלו במלואן להיות בעלות שליטה ולהחזיק בערוץ חדשות ולשדר אותן בפלטפורמה שלהן.

<דנה נויפלד: זה לא משתנה ולפי הסעיף כרגע לא אפשרי.

עיסאווי פריג': לפני שמאשרים את הסעיף, יש לי שאלה.

מיקי רוזנטל: אני מודה שאני לא רגוע.

עיסאווי פריג': סעיף מספר חברי המועצה אושר?

<דנה נויפלד: כן.

<דנה נויפלד: הצבעתם על זה.

מיקי רוזנטל: יש כאן למישהו להגיד משהו על זה?

חי שגב: רציתי להשיב לך לעניין זה.

מיקי רוזנטל: היו חילוקי דעות עובדתיים.

מיקי רוזנטל: עכשיו מקצועית.

מיקי רוזנטל: בואו נחזור לדיון המקצועי.

חי שגב: אני רוצה להשיב לחבר הכנסת מיקי רוזנטל לעניין שידורי חדשות בערוץ 20.

חי שגב: בערוץ 20 ההיתר לשדר חדשות מופיע ברישיון הערוץ.

חי שגב: הוא לא נוגע לחוק הזה.

מיקי רוזנטל: הבקשה מונחת?

מיקי רוזנטל: כן או לא?

חי שגב: כן, אבל היא לא רלוונטית לחוק הזה.

מיקי רוזנטל: אני לא שאלתי על החוק.

מיקי רוזנטל: אני שאלתי על החוק הזה?

מיקי רוזנטל: אני שאלתי האם הבקשה מונחת.

איתן כבל: מיקי בסך הכול שאל שאלה.

איתן כבל: נאמר לו שאין כאן דברים נסתרים בעניין הזה.

מיקי רוזנטל: ערוץ 20 בכלל לא מטריד אותי.

<זיו מאור: רק משפט אחד.

<זיו מאור: אנחנו יושבים כאן ועוסקים בשאלה מי יקבל את הרישיון לשדר חדשות או לא יקבל רישיון וזה בהחלט הולם בהחלט את שמו של החוק, ברית המועצות.

<זיו מאור: במדינה דמוקרטית מי שרוצה משדר חדשות, ההתעסקות הממשלתית בשאלה הזאת היא שערורייה אנטי דמוקרטית.

מיקי רוזנטל: תן לנו דוגמה למדינה כזאת שאתה אומר שמי שרוצה יכול לשדר חדשות.

מיקי רוזנטל: תן לנו דוגמה למדינה אחת בה אפשר לשדר חדשות.

<זיו מאור: אני אומר לך הפוך.

מיקי רוזנטל: לא.

מיקי רוזנטל: תענה אתה.

<זיו מאור: אני עונה לך.

מיקי רוזנטל: באיזו מדינה מותר לשדר חדשות בלי אישור הממשלה.

<זיו מאור: כל מדינה שיש בה אינטרנט מהיר.

מיקי רוזנטל: גם בארץ אתה יכול לשדר באינטרנט מה שאתה רוצה.

איתן כבל: זיו, אתה בשם הפתיחות הגדולה הזאת, בסוף מה קורה?

איתן כבל: נדמה לי שבצרפת בזמנו פתחו את שוק השידורים לגמרי ובסוף מי שולט?

איתן כבל: החזקים.

איתן כבל: אתה כאילו מייצר סוג של תחרות וכאילו מאפשר.

איתן כבל: היום כוחות כמו קשת, רשת, ערוץ 10 שאי אפשר לזלזל בכוחם וקשה להם, קל וחומר אתה פותח לאחרים.

איתן כבל: באמת, מה בסוף אתה עושה?

איתן כבל: אתה תגרום לכך ברצון לפתיחות שבסוף יהיה ערוץ אחד כי כולם לא יוכלו להחזיק מעמד.

איתן כבל: ההסדרה בוודאי בשוק, אני לא צריך לפתוח את זה כי זה פילבר וזה עוד דברים נוספים, בשוק של פרסומות קטן כמו שלנו, הדיון הזה מקבל משמעויות ועוד איך מקבל להסדרה.

איתן כבל: יתרה מכך, העולם החדש שנפתח, אתה קראת כמה פייסבוק הרוויחה מפרסומות?

איתן כבל: המחזור שלהם עלה בעוד שני מיליארד ברבעון הזה.

<קריאה: ארבעה מיליארד דולר.

איתן כבל: הם לא מפוקחים.

איתן כבל: היום אתה מדליק ווויז, כל קילומטר קופצת לך פרסומת והיא באה על חשבון משהו.

איתן כבל: זה לא שעכשיו הם אומרים שייתנו גם ב-וויז, גם בעיתון וכולי.

איתן כבל: בסדר.

איתן כבל: סגרתי את הדברים.

איתן כבל: נמשיך.

עיסאווי פריג': זה טכני.

איתן כבל: כן.

איתן כבל: זה טכני.

איתן כבל: מי בעד סעיף 17?

איתן כבל: מי נגד?

איתן כבל: בעד – פה אחד

איתן כבל: תודה.

איתן כבל: הסעיף אושר.

איתן כבל: בסך הכול התבצעה התאמה שנובעת משינוי מספר החברים.

איתן כבל: זה פשוט מתבקש ולא רק טכני.

<דנה נויפלד: 18.

<דנה נויפלד: תיקון סעיף 6כא1 בסעיף 6כא1 לחוק העיקרי – בסעיף קטן (א) - בהגדרה "אפיק קיים", במקום "לחוק הרשות השנייה" יבוא " לחוק השידורים המסחריים הניתנים לציבור".

<דנה נויפלד: בהגדרה "בעל זיכיון לשידורי טלוויזיה", "בעל רישיון לשידורי טלוויזיה", "ערוץ 2", "הערוץ השלישי" ו"תיקון מס' 33", במקום "בחוק הרשות השנייה" יבוא "בחוק השידורים המסחריים הניתנים לציבור".

<דנה נויפלד: ההגדרות "המועצות" ו"מועצת הרשות השנייה לטלוויזיה ורדיו" – יימחקו.

<דנה נויפלד: בסעיף קטן (ב), במקום פסקה (3) יבוא: "(3) שידורי טלוויזיה שמשדרים בעלי זיכיונות לשידורי טלוויזיה ובעלי רישיונות לשידורי טלוויזיה כהגדרתם בחוק השידורים המסחריים הניתנים לציבור".

<דנה נויפלד: בסעיף קטן (ג) - ברישה, במקום "המועצות" יבוא "המועצה".

<דנה נויפלד: בפסקה (1), במקום "לחוק הרשות השנייה" יבוא "לחוק השידורים המסחריים הניתנים לציבור".

<דנה נויפלד: בסעיף קטן (ו) - בפסקה (1), בסופה יבוא "בפסקה זו, "המועצות" – המועצה לשידורי כבלים ולשידורי לוויין ומועצת הרשות השנייה לטלוויזיה ורדיו, כמשמעותן בחוק זה ובחוק השידורים המסחריים הניתנים לציבור, התש"ן-1990, בהתאמה, כנוסחם ערב תחילתו של חוק התקשורת (בזק ושידורים) (תיקון מס' 57) (הרשות והמועצה לשידורים מסחריים), התשע"ג-2013".

<דנה נויפלד: בפסקה (2), במקום "יורו המועצות" יבוא "תורה המועצה" ובמקום "המועצות יורו" יבוא "המועצה תורה".

<דנה נויפלד: בפסקה (3), במקום "המועצות רשאיות" יבוא "המועצה רשאית", במקום "השר והמועצות, לפי העניין" יבוא "השר והמועצה", ובמקום "הרשות השנייה לטלוויזיה ורדיו" יבוא "הרשות".

<דנה נויפלד: פסקה (4) – תימחק.

<דנה נויפלד: בפסקה (5)(ב), במקום "לחוק הרשות השנייה" יבוא "לחוק השידורים המסחריים הניתנים לציבור".

<דנה נויפלד: בסעיף קטן (ז) - בפסקה (1), במקום "לחוק הרשות השנייה" יבוא "לחוק השידורים המסחריים הניתנים לציבור", ובמקום "המועצות רשאיות" יבוא "המועצה רשאית".

<דנה נויפלד: בפסקה (2), במקום "לחוק הרשות השנייה" יבוא "לחוק השידורים המסחריים הניתנים לציבור" ובמקום "המועצה" יבוא "הרשות".

<דנה נויפלד: עכשיו נסביר מה זה 6כא1.

<דנה נויפלד: זה סעיף שעניינו הקצאת אפיקי שידור.

<דנה נויפלד: אלה הוראות לעניין אפיקים 10 ו-22.

<דנה נויפלד: זאת הסדרה לעניין הקצאות אפיקים בשידורי הכבלים והלוויין לערוצים 10 ו-22.

<דנה נויפלד: הסעיף הוא ארוך.

<דנה נויפלד: אני מוכנה להקריא לכם את כל הסעיף בחוק התקשורת, אבל אני רוצה להסביר.

עיסאווי פריג': הבעיה שלי, כמו שאמר פילבר, המשפך.

עיסאווי פריג': היכן שיש תיקון מלל שאת עושה, צריך לעמוד.

עיסאווי פריג': אבל כשאת מחליפה מועצה ברשות, הרי אנחנו נצטרך, אם נדון בזה, לחזור למקור וזה סיפור.

<דנה נויפלד: יש כאן שני דברים.

<דנה נויפלד: חוץ משינוי שם החוק, יש כאן עוד דבר.

<דנה נויפלד: יש כאן סמכויות בגלל שההסדרה לעניין האפיקים מערבת את שתי המועצות, לאורך הסעיף היה צורך להתייעץ במועצות והיו תפקידים גם למועצת הרשות השנייה גם למועצה לשידורי כבלים ולוויין.

<דנה נויפלד: בגלל שאנחנו מאחדים את המועצות, עכשיו יש רק מועצה אחת, בכל מקום שהיה או למועצה הזאת או למועצה הזאת או לשתיהן, מספיק לומר המועצה ולא צריך לומר פעם זאת ופעם זאת או פעם שתי המועצות.

<דנה נויפלד: אלה התיקונים שעשינו בסעיף הזה.

<דנה נויפלד: לדוגמה, הסעיף שמחקנו זה סעיף שאומר: לא הסכימו ביניהן המועצות לעניין האפיקים, יחליט השר.

<דנה נויפלד: אבל כרגע, כיוון שאנחנו מאחדים את המועצות, לא יהיה מצב שבו המועצות לא הסכימו ולכן הפסקה הזאת מתייתרת.

<דנה נויפלד: זאת דוגמה למחיקה שעשינו כאן.

<דנה נויפלד: מעבר לזה, כל ההתאמות כאן הן התאמות טכניות או התאמה בגלל זה שיש מועצה אחת ולא שתיים.

מיקי רוזנטל: הערוץ השלישי הוא ערוץ 10, נכון?

<דנה נויפלד: כן.

מיקי רוזנטל: מה זה תיקון מס' 33?

<דנה נויפלד: תיקון 33 הוא התיקון שעשה את המעבר בין זיכיונות לרישיונות.

<דנה נויפלד: אם אתם רוצים, אני מוכנה להקריא.

עיסאווי פריג': לא.

עיסאווי פריג': בסדר.

עיסאווי פריג': אנחנו מבינים מה קורה.

איתן כבל: תודה.

איתן כבל: מי בעד אישור סעיף 18?

איתן כבל: מי נגד?

איתן כבל: בעד – פה אחד

איתן כבל: תודה.

איתן כבל: סעיף 18 אושר.

<דנה נויפלד: 19.

<דנה נויפלד: תיקון סעיף 6כד1 בסעיף 6כד1 לחוק העיקרי, בכל מקום, במקום "המועצה" יבוא "הרשות".

<דנה נויפלד: סעיף 6כד1 הוא סעיף שעוסק בעוצמת הקול בה מותר לשדר.

מיקי רוזנטל: כאשר בפרסומות הקול עולה וזה מעצבן.

רועי פולקמן: נעשה את זה באישור הוועדה.

מיקי רוזנטל: כן.

מיקי רוזנטל: כל פעם שרוצים להגביר את הקול, צריך לכנס את ועדת הכלכלה.

<דנה נויפלד: הסעיף הזה קובע שבעל רישיון לא ישדר בערוץ תשדיר פרסומת, קדימון או שידור מסוג אחר שקבעה היום המועצה בכללים, בגלל שזה עניין של עוצמת הווליום.

<דנה נויפלד: אנחנו מעבירים את זה, במקום המועצה, לרשות.

עיסאווי פריג': אני מגיש רביזיה.

איתן כבל: אתם מנטרים את הרעש בפרסומות?

<קריאה: בוודאי.

<קריאה: יש פיקוח על זה.

איתן כבל: האם עדיין יש הפרות?

<קריאה: כמעט ואין לנו תלונות בנושא.

איתן כבל: כולם כבר חירשים.

איתן כבל: מי בעד אישור סעיף 19?

איתן כבל: מי נגד?

איתן כבל: בעד – פה אחד

איתן כבל: תודה.

איתן כבל: הסעיף אושר.

<דנה נויפלד: סעיף 20 הוא תיקון מהותי.

<דנה נויפלד: 20.

<דנה נויפלד: תיקון סעיף 6כה בסעיף 6כה(1) לחוק העיקרי, המלים "או מחזות" ו"מחזות" – יימחקו.

<דנה נויפלד: הסעיף הזה, עניינו בשידורים אסורים.

<דנה נויפלד: אחד השידורים שהם אסורים הם סרטים ומחזות שהמועצה לביקורת סרטים ומחזות כמשמעותה בפקודת סרטי הראינוע לא אישרה את הצגתם.

מיקי רוזנטל: המועצה בוטלה.

עיסאווי פריג': למה זה מהותי?

<דנה נויפלד: זה מהותי כי זה פשוט לעדכן את החקיקה.

עיסאווי פריג': איתן, אני אמור ללכת.

איתן כבל: גם אנחנו הולכים.

עיסאווי פריג': יש לי הודעה אישית.

עיסאווי פריג': בתחילת הישיבה אמרתי משהו לגבי אסף וסרצוג.

עיסאווי פריג': ראשית כל, אסף אין לי שום כוונה.

איתן כבל: מה אמרת?

איתן כבל: כבר לא זוכרים.

מיקי רוזנטל: אם זה היה דברי בלע, אל תחזור.

עיסאווי פריג': היכן שאמרתי אסף, התכוונתי לאוצר ואמרתי את הדברים לאוצר.

עיסאווי פריג': גם אמרתי את זה במידה של ציניות ולא באופן אישי.

עיסאווי פריג': אם נעלבת אסף, אני מצטער.

איתן כבל: עיסאווי, יפה מאוד.

חי שגב: שאלה.

חי שגב: למה נמחקו מחזות?

חי שגב: שנית, לומר שזה נושא מאוד עקרוני.

חי שגב: אם זה היה מובא לדיון, אני הייתי חושבת על עוד נושאים שהם אסורים להצגה.

חי שגב: אני לא הייתי שותפה לדיון כזה.

איתן כבל: אני מתנצל, לא הבנתי.

עיסאווי פריג': את מחזירה אותנו.

חי שגב: אני לא מחזירה.

חי שגב: אני אומרת את עמדתי המקצועית.

איתן כבל: אני לא הבנתי.

חי שגב: אני אומרת שהסעיפים הללו נוסחו לפני הרבה שנים ואני חושבת שיש מקום לקיים דיון בחלוף כל כך הרבה שנים לגבי האיסורים הקיימים ולחשוב אולי על איסורים חדשים.

איתן כבל: אלה שני דברים שאינם באים בסתירה כלל וכלל.

איתן כבל: יש את העובדה שהסעיף הזה הוא כבר לא רלוונטי.

<דנה נויפלד: רק המחזות.

איתן כבל: בדיוק.

מיקי רוזנטל: העניין הזה של יחסי מין עם קטין וכל הדברים האלה.

מיקי רוזנטל: הנושא של מחזות נגזר מגוף שלא קיים יותר.

מיקי רוזנטל: הצנזורה שהייתה על סרטים ומחזות בוטלה על ידי המדינה לעניין מחזות.

מיקי רוזנטל: לגבי הסרטים זה קיים.

חי שגב: אני מבינה שזה קיים.

חי שגב: אני רק אומרת שהאיסורים שקבועים כרגע בנוסח, לעניות דעתי המקצועית יש לדון בהם בדיון רציני בחלוף עשרים שנים.

מיקי רוזנטל: בלי קשר למחזות.

רועי פולקמן: את אומרת שאם מתקנים בסעיף הזה, אז מתקנים.

מיקי רוזנטל: יש לך הצעה קונקרטית לסעיף המקורי?

חי שגב: אני לא חשבתי על זה.

חי שגב: לא נתתי את דעתי על כך.

מיקי רוזנטל: את רוצה שאני אקריא לך?

איתן כבל: לא.

איתן כבל: אני מסיים.

איתן כבל: סליחה.

איתן כבל: אתם תבואו בדברים ואם תחשבו לנכון שאפשר כאן להכניס כמה תיקונים שעושים התאמה למציאות שלנו, בסדר.

איתן כבל: אם לא, אני לא אפתח עכשיו את הסעיף הזה.

איתן כבל: חברות וחברים, מאוד נעמה לי חברתכם.

איתן כבל: אני מודה לכם על הדיון.

איתן כבל: דנה ומומו, אני מבקש לדיונים הבאים, אנחנו ניפגש קודם גם עם הצוות שלנו, היועצת המשפטית והמנהלת יחד אתכם.

איתן כבל: אנחנו נשב.

איתן כבל: תודה רבה לכם.

איתן כבל: סוף שבוע נעים ונסיעה טובה.